സംസ്ഥാനത്ത് സര്ക്കാര് മേഖലയിലെ കൊവിഡ് വാക്സീന് വിതരണം പ്രതിസന്ധിയിലായി: അടുത്ത രണ്ടുദിവസം വാക്സീന് വിതരണം പൂര്ണമായും മുടങ്ങും, സ്വാകാര്യ മീര്ഖാലയില് വാക്സിനേഷന് പുരോഗമിക്കുന്നു... സംസ്ഥാനത്തെ സര്ക്കാര് മേഖലയിലെ കൊവിഡ് വാക്സീന് വിതരണം പ്രതിസന്ധിയില്. സംസ്ഥാനത്ത് സര്ക്കാര് കൈവശം വാക്സീന് സ്റ്റോക്ക് പൂര്ണമായും തീര്ന്നിരിക്കുകയാണ്. തിരുവനന്തപുരം,കൊല്ലം ജില്ലകളില് ഇന്ന് സര്ക്കാര് മേഖലയില് വാക്സിനേഷന് പൂര്ണമായും നിര്ത്തിയിരിക്കുന്നു. നാളെ മുതല് സംസ്ഥാനത്തൊട്ടാകെ വാക്സിനേഷന് നിര്ത്തേണ്ട അവസ്ഥയാണ്. അതേസമയം സ്വകാര്യ മേഖലയില് വാക്സിനേഷന് ഇപ്പോഴും പുരോഗമിക്കുകയാണ്. ഇരുപത്തി ഒമ്ബതാം തിയതിയേ അടുത്ത സ്റ്റോക്ക് എത്തുവെന്നാണ് ഇപ്പോള് കിട്ടിയിരിക്കുന്ന വിവരം. അങ്ങനെയെങ്കില് രണ്ടുദിവസം സര്ക്കാര് സംവിധാനം വഴിയുള്ള വാക്സീന് വിതരണം പൂര്ണമായും മുടങ്ങാനുള്ള സാധ്യതയാണ്. കേരളത്തില് പതിനെട്ട് വയസിന് മുകളിലുള്ള 1.48കോടിപേര്ക്ക് ഇതുവരെ ആദ്യ ഡോസ് കുത്തിവയ്പ് പോലും കിട്ടിയിട്ടില്ല. നാല്പത്തിയഞ്ച് വയസിന് മുകളിലുള്ളവരില് കാല്ക്കോടിയിലേറെപ്പേരും ആദ്യ ഡോസിനായി ഇപ്പോഴും കാത്തിരിക്കുകയാണ്. ഈ മാസം പതിനേഴാം തിയതിയാണ് അവസാനമായി വാക്സീന് എത്തിയത്. അഞ്ച് ലക്ഷത്തി അമ്ബത്തിനാലായിരത്തി മുന്നൂറ്റി തൊണ്ണൂറ് ഡോസാണ് അന്നെത്തിയത്. കൃത്യമായ രീതിയില് കൂടുതല് ഡോസ് വാക്സീന് കേരളത്തിന് അനുവദിക്കണമെന്നാവശ്യം മുഖ്യമന്ത്രി തന്നെ പ്രധാനമന്ത്രിയെ അറിയിച്ചെങ്കിലും നടപടി ഉണ്ടായിട്ടില്ല. ആഗസ്ത് മാസത്തിനുള്ളില് കേരളത്തിന് 60 ലക്ഷം ഡോസ് വാക്സിന് അനുവദിക്കണമെന്നാണ് മുഖ്യമന്ത്രി ഈ മാസം പതിനൊന്നിന് പ്രധാനമന്ത്രിക്ക് അയച്ച കത്തിലെ ആവശ്യം.